CELEX: 62019TN0002
Language: fi
Date: 2019-01-04 00:00:00
Title: Asia T-2/19: Kanne 4.1.2019 – Algebris (UK) ja Anchorage Capital Group v. SRB

4.3.2019   
            
            
               FI
            
            
               Euroopan unionin virallinen lehti
            
            
               C 82/60
            
         
      Kanne 4.1.2019 – Algebris (UK) ja Anchorage Capital Group v. SRB
      (Asia T-2/19)
      (2019/C 82/72)
      Oikeudenkäyntikieli: englanti
      
         Asianosaiset
      
      
         Kantajat: Algebris (UK) Ltd (Lontoo, Yhdistynyt kuningaskunta) ja Anchorage Capital Group LLC (New York, New York, Yhdysvallat) (edustajat: asianajajat T. Soames, solicitor R. East, barrister, N. Chesaites ja barrister D. Mackersie)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantajat vaativat unionin yleistä tuomioistuinta:
      
                  —
               
               
                  kumoamaan SRB:n päätöksen siltä osin kuin siinä ei vaadita asetuksen (EU) N:o 806/2014 (1) 20 artiklan 11 kohdan mukaista jälkikäteen suoritettavaa Banco Popular Español S.A:n lopullista arvostusta;
               
            
                  —
               
               
                  velvoittamaan SRB:n korvaamaan kantajien oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, jonka mukaan SRB:n päätös siitä, että asetuksen N:o 806/2014 20 artiklan 11 kohdan mukaista jälkikäteen suoritettavaa Banco Popular Español S.A:n lopullista arvostusta ei vaadita, perustuu oikeudelliselle virheelle, jolla rikotaan kyseisen asetuksen 20 artiklan 11 kohtaa ja/tai 20 artiklan 12 kohtaa, joissa vaaditaan jälkikäteen suoritettavan lopullisen arvostuksen tekemistä, kun tilapäinen arvostus, joka ei täytä kaikkia asetuksen 806/2014 20 artiklan 1 kohdan ja 4–9 kohdan vaatimuksia, on perustana kriisinratkaisutoimista päättämiselle.
               
            
                  2)
               
               
                  Toinen kanneperuste, jonka mukaan SRB teki ilmeisiä arviointivirheitä soveltaessaan riidanalaisessa päätöksessä asetuksen 806/2014 20 artiklan 11 kohtaa, koska SRB teki riidanalaisen päätöksen sen virheellisen olettaman pohjalta, että jälkikäteen suoritettavaa lopullista arvostusta ei vaadita kyseisessä tapauksessa.
               
            
                  3)
               
               
                  Kolmas kanneperuste, jonka mukaan siltä osin kuin riidanalaisesta päätöksestä ilmenee SRB:n päätös olla korottamatta Banco Santander, S.A:n maksaman yhden euron suuruisen vastikkeen arvoa, kyseessä on oikeudellinen virhe ja/tai ilmeinen arviointivirhe, joka rikkoo asetuksen 806/2014 20 artiklan 11 ja 12 kohtaa.
               
            
                  4)
               
               
                  Neljäs kanneperuste, jonka mukaan SRB loukkasi riidanalaisella päätöksellä perusteluvelvollisuuttaan ja rikkoi SEUT 296 artiklaa.
               
            
         (1)  Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).